關西大學

關西大學（日文：関西大学／かんさいだいがく Kansai daigaku；英文：Kansai University；簡稱關大）係日本一間私立大學，位於大阪府吹田市，前身係泊園書院，響1886年（明治19年）以關西法律學校爾個名成立。1920年大正9年改成而家嘅名。 佢都係日本西日本地區四間出名嘅私立大學會「關關同立」成員之一（另外三間係關西學院大學、同志社大學同埋立命館大學）佢同日本另一間大學關西學院大學差唔多咁出名，兩間大學有時會被合稱為關關。間大學嘅校訓係「實踐學習」。 目前共設有十四個學院、二十二個學系、十四個研究所，以及留學生別科，學生人數已達30,650人。關西大學有法學部、工學部、文學部、理工學部、經濟學部，其中以法學院同商學院嘅歷史最悠久，係大阪第一間設立呢兩個學院嘅私立大學。關西大學出到好多法律、政治、商學、文學同科學界等等嘅社會名人。 歷史 1918年（大正7年）12月6日公布大日本帝國政府颁布「大学令」將關西法律學校易名做關西大學。喺1868年同1948年，關西大學係大阪地區一所法律學校。當時係日本教學質素同校園環境最優秀嘅大學之一，亦被認為係法律學校之首。校名源於西日本嘅名「關西」。1927年（昭和2年）開始畀住友集團贊助。成立後百年期間，大學快速發展。 校園同建築 千里山校園 關西大學本部校園坐落吹田市，佔地約35公頃。關大嘅十四間學院入面有五間都喺呢度，包括法學院、文學院、商學院、社會學院、外國研究學院、同埋理工程學院。大學喺高槻有第二個校區。 圖書館 大學圖書館系統喺1914年（大正3年）創校嗰陣成立，截至2026年（令和8年）關大實體藏書量達到2,420,178冊。關大圖書館係日本各大學中其中一個最大嘅圖書館系統。大學圖書館目前有四個成員。 博物館 1954年（昭和29年）號開放畀公眾參觀。原來收藏品係由一位著名收藏家本山彦一（每日新聞社長 1853-1932年）私人所有文物。 排名 姐妹校 關西大學同中國嘅學術聯繫相當緊密，並同中國嘅頂尖高校好似北京大學，復旦大學，華東師範大學，北京外國語大學，東北大学，廈門大學，中央民族大學，華南師範大學，上海外國語大學，香港大學，香港中文大學同香港教育大學有校際合作關係，其中各校每年都互派一定數量嘅優秀本科生前往中國嘅大學從事專題研究學習。 另外，關西大學喺學術科研方面同美國、英國、加拿大、澳洲、德國、法國、西班牙、波蘭、俄羅斯、新加坡、韓國以及其他國家大學都有交流同合作。 一條龍服務 關西大學幼稚園 關西大學初等部・中等部・高等部 関西大學北陽初中部・高中部 知名舊生 高橋大輔 田中友幸 張良澤 北條秀司 新井彬之 久保松勝喜代 志村喬 香里有佐 山里亮太 井川祐輔 佐川一政 睇埋 東京大學 早稻田大學 慶應義塾大學 關西學院大學 註 出面網頁 關西大學網站 （日文）